ร้านอาหารเวียดนามสุดชิค ตั้งอยู่ในโครงการเอลิเซ่ ซอยสุขุมวิท 33/1 อันเป็นชุมชนชาวญี่ปุ่น ร้านนี้เคยเป็นฟู๊ดทรัทมาก่อนด้วยแหละ เมนูมีไม่กี่อย่าง แต่เป็นเมนูที่้ดูแปลกใหม่จากร้านอาหารเวียดนามทั่วไป เช่น เฝอที่เนื้อดูน่าอร่อยมาก แซนวิช sub way เวียดนามที่ราคาแตะๆร้อย แต่วันนี้เราลอง spring roll คะ มาตามรูป 4 ชิ้นเป๊ะๆเลยคะ แป้งเป๊าะเปี๊ยะพิเศษกว่าที่เคยทานมา เนื้อจะเนียนละเอียด และกรอบกว่า เก็บความร้อนได้ดี ไส้รสจืด ผัดวุ้นเส้น หมู เห็ดหอม ปรุงด้วยพริกไทย ทานคู่กับผักกาดแก้ว ใบโหระพา ใบมิ้นท์ ดูเข้ากันดีมาก จิ้มกับนํ้าจิ้มแบบเวียดนาม ที่ออกเปรี้ยวนำหวาน ตัดเลี่ยนนิดหน่อย การบริการดี พี่เจ้าของร้านอัธยาศัยดีเชียว ติตรงผักกาดแก้วไม่สดเท่าไหร่ แนะนำทานที่บ้านคะ ทานใหม่ๆก็ดีคะ แต่ร้อนลวกลิ้นเลยคะ คือเรานั่งทานที่ชั้นบนของโครงการคะ ทานเสร็จทิ้งขยะตรงนั้นได้เลยคะ